Kandidater til valg av styre for ICDP Norge ved årsmøtet 8.juni, 2022

*Iht. ICDP Norges vedtekter «Styret for Foreningen ICDP Norge skal bestå av seks styremedlemmer og to varamedlemmer. Styret er vedtaksført når minst tre styremedlemmer er til stede. Ved stemmelikhet har styreleder dobbelstemme. Styremedlemmene velges for en periode på to år, og kan gjenvelges i inntil tre perioder. Av hensyn til kontinuiteten i styret bør ikke flere enn tre av styremedlemmene skiftes ut med nye styremedlemmer ved utløpet av hver toårsperiode. Varamedlemmene velges for ett år av gangen. Årsmøtet velger styreleder. Styret konstituerer nestleder blant de øvrige styremedlemmene. Styreleder og nestleder utgjør et arbeidsutvalg, som treffer de nødvendige vedtak mellom styremøtene. Styret kan også utpeke andre organer eller underkomitéer når det anses nødvendig for å gjennomføre foreningens formål. Tjenester som kan organiseres i underkomitéer kan omfatte bl.a. juridiske tjenester, komité for faglig standard, database og PR-komité.»*

For å komme i takt med vedtektenes krav å skifte noen medlemmer av gangen, velges nå to plasser for to år og 3 plasser for ett år. Rekkefølgen er et uttrykk for valgkomitéens innstilling.

**Valgkomiteens arbeid:**

Valgkomiteen har siden november 2021 arbeidet med å få kandidater til styret for ICDP Norge. Arbeidet startet med en kartlegging av antall kandidater på valg, og hvilken kompetanse som var ønskelig for sammensetning av styret.

Styret vurderte behov for kandidater med faglig kompetanse. I tillegg har valgkomiteen bestrebet å sette sammen et forslag til styre som representerer de ulike landsdelene, og som i tillegg innehar minoritetskompetanse med spesielt fokus på samisk kultur.

Valgkomiteen har i perioden hatt flere møter på teams og løpende kontakt på mail.

Innstillingen som valgkomiteen legger frem er enstemmig og vurderes til å være hensiktsmessig mht. faglig kompetanse, sammensetning av kjønn, geografisk sammensetning og minoritetskompetanse.

**Styrets sammensetning for perioden 2021-2022 har vært som følgende:**

Heidi Westborg Steel - leder ikke på valg

Marianne Fjetland – styremedlem – går ut av styret

Eli Østberg Baardseth, styremedlem - på valg

Alan Sulevani, -styremedlem – ikke på valg

Elisabeth Hellzén- styremedlem – går ut av styret

Silje Bjørnstad Holter – styremedlem – ikke på valg

Alex Finvåg – 1. vara – går ut av styret

Lise Einarsen Haukås – 2. vara – går ut av styret

## **Valgkomiteens innstilling til nye styremedlemmer og varamedlemmer:**

Valg av 3 til styremedlemmer:

* Alex Finvåg, Leirfjord. Ny. Utdannet innen sosialantropologi og er sosionom. Pensjonist, inntil nylig ansatt som familieterapeut ved Familievernkontoret i Mosjøen. ICDP-trener. Velges for to år.
* Torild Elisabeth Borud, sosionom og familieterapeut. ICDP-trener siden 2011. Nå pensjonist. Har vært ansatt ved Regionalt Samisk Kompetansesenter (RESAK)/Indre Finnmark Familievernkontor i Karasjok. Flere arbeidsopphold i utlandet for Kirkens Nødhjelp: Sør-Sudan (2 år), Tanzania (3 år), Afghanistan (2,5 år) og kortere oppdrag i Sri Lanka, Rwanda, Haiti, Jordan, Tunisia. I forbindelse med arbeid ved RESAK og familievernkontoret finner vi stadige eksempler på overføringsverdi kulturer imellom. Torild etterfølges av Ristin Kemi etter 1 år. Til sammen to år.
* Eli Østberg, har vært styremedlem i ICDP Norge i lang tid. Hun har lang erfaring med ICDP i sitt daglige virke som ICDP-koordinator i Helseetaten, Oslo og har lang fartstid i ICDP Norge. Hun er forespurt om å stille for et år for å sikre kontinuiteten i styre.

Valg av 2 varamedlemmer:

1.vara Line Molstad, velges for 1 år

2. vara Inger Olaug Nordstad, velges for 1 år. Spesialpedagog fra UIO. skapt. ICDP veileder i 2007 og trener i 2012. Jobber som foreldreveileder hos Oslohjelpa i bydel Søndre Nordstrand (tidligere Familiesenteret. Hovedinteresse er barn i barnehagealder. Er opptatt av kvalitetssikring både av veilederopplæringer og foreldregrupper.

Valgkomiteen avslutter nå sitt arbeid og overlater til årsmøtet å behandle vår innstilling.

Oslo/Tromsø/ Bergen 28. april 2022

Elisabeth Hellzen Risten Kemi Vibeke Heitmann